הזעת יתר, הנקראת גם היפרהידרוזיס היא מצב לא נעים בו מופיעה הזעה מוגזמת, ללא סיבה מוצדקת. אנשים הסובלים מהבעיה, סובלים מהזעה מוגברת בכל שעות היום, ללא קשר לפעילות גופנית או לטמפרטורה בחוץ. הזעת יתר מתבטאת בדרך כלל בכפות הידיים והרגליים ובבתי השחי, ומלבד הפגיעה בפעילות היום יומית יכולה גם להביא לאי נעימות במפגשים חברתיים. במקרים בהם הזעת היתר נגרמת ללא סיבה ידועה, חשוב להגיע להיבדק אצל הרופא מכיוון שבמקרים רבים היא יכולה להיות ביטוי של הפרעה מערכתית אחרת. חשוב לזכור שהזעת יתר היא מצב הפיך, וניתן לטפל בה על ידי טיפול בבעיה המקורית, שימוש בתכשירים מסוגים שונים ובמקרים קשים יותר על ידי טיפול כירורגי בבלוטות הזיעה או בעצבים.